Anexă la Referat nr._____/________
Privind modificarea și  completarea anexei la Hotărârea Consiliului Local al Municipiului Timișoara nr. 371/30.10.2007 privind constatarea şi sancţionarea contravenţiilor pe teritoriul Municipiului Timişoara,  modificată si completată prin Hotărârea Consiliului Local al Municipiului Timișoara nr. 206/26.05.2009

1. La Art. 3,  se reintroduce al. (2) cu literele a) şi b), care vor avea următorul cuprins:

al. 2) Pentru asigurarea unui aspect salubru şi gospodăresc al municipiului, persoanele fizice şi juridice au următoarele obligaţii: 
a) Să asigure salubrizarea, cosirea buruienilor, vegetaţiei ierboase şi curăţarea vegetaţiei lemnoase(lăstăriş), colectarea şi transportul deşeurilor rezultate, de pe terenurile virane pe care le deţin sub orice formă legală, situate în intravilanul municipiului şi a celor situate de-a lungul căilor de comunicaţie rutieră sau feroviară şi să asigure împrejmuirea acestora.
b) Să asigure curăţarea buruienilor, vegetaţiei ierboase şi lemnoase din jurul imobilelor pe care le deţin sub orice formă, din jurul împrejmuirilor acestora, din incinte/curţi, triaje, alte spaţii amenajate, să asigure şi să menţină permanent un aspect salubru şi gospodăresc al acestora.
    2.  La Art. 3, după al. 3 se introduce al. 4,  care va avea următorul cuprins:
(al.4) Nerespectarea prevederilor art.3 alin.2 se sancţionează contravenţional cu amendă cuprinsă între 1500-2500 lei, atât pentru persoanele fizice cât şi pentru persoanele juridice.

